༈ འཕགས་མ་སྒྲོལ་མ་ལ་བསྟོད་པ་བྱིན་རླབས་ཀྱི་ཆར་འབེབས་
ཞེས་པ་བཞུགས་སོ།།
༄༅། །ན་མོ་ཨཱརྱ་ཏཱ་རྻ། གྲུ་འཛིན་ཕོ་བྲང་རྩེ་ནས་ཐུགས་རྗེ་ཡིས། །འཇིག་རྟེན་ཀུན་
ལ་སྙོམས་པར་ཉེར་གཟིགས་པའི། །སྤྱན་རས་གཟིགས་དབང་མཁྱེན་པའི་ལམ་ཆེན་ནས།
རང་བྱོན་འཕགས་མའི་སྐུ་ལ་ཕྱག་འཚལ་ལོ། །འཇིག་རྟེན་དབང་པོའི་སྤྱན་གྱི་གེ་སར་ལས།
གསལ་བར་གང་འཁྲུངས་ཐུགས་རྗེའི་དབང་ཕྱུག་མ། །བཅུ་དྲུག་ལང་ཚོ་འབར་བའི་སྐྱེ་མཆེད་
ཀྱིས། །འགྲོ་ཀུན་འདྲེན་མཛད་ཁྱོད་ལ་ཕྱག་འཚལ་ལོ། །ཉིད་ཀྱི་ལེགས་མཛད་ངེས་པའི་དད་པ་
ཡིས། །རྩེ་གཅིག་གུས་པའི་རྒྱལ་མཚན་རྩེར་མཆོད་ན། །གང་ལ་ཅི་དགའི་དོན་རྣམས་མ་ལུས་
པ། །བདེ་བླག་སྩོལ་མཛད་ཁྱོད་ལ་ཕྱག་འཚལ་ལོ། །བསྟན་ལ་སྲིད་ཞུར་བྱེད་པའི་རིམ་གྲོ་པས། །
ཁྱོད་ཉིད་དཔང་པོར་གསོལ་བའི་གདུང་ཤུགས་ཀྱིས། །བསྟན་པའི་ཉི་མ་འབར་བར་གསོལ་
འདེབས་ན། །དེ་དོན་མྱུར་དུ་སྩོལ་ལ་ཕྱག་འཚལ་ལོ། །འདོད་པས་ཕོངས་འགའ་ཁྱོད་ཀྱི་མཚན་
ཙམ་ལ། །བསམ་པ་ཐག་པས་ངེས་པར་སྐྱབས་སོང་ན། །དེ་དག་བྱམས་པའི་ཕྱག་གིས་ལེགས་
བཟུང་ནས། །དགོས་པའི་དོན་རྣམས་སྩོལ་ལ་ཕྱག་འཚལ་ལོ། །དུས་མིན་འཆི་དང་འབར་བའི་
རིམས་ལ་སོགས། །འཇིགས་པས་ཉེན་རྣམས་མཚན་ནས་འབོད་བྱེད་ན། །དེ་ཀུན་ཐུགས་རྗེའི་
སྤྱན་གྱིས་མྱུར་གཟིགས་ནས། །བདེ་བའི་གནས་སུ་འདྲེན་ལ་ཕྱག་འཚལ་ལོ། །སྐད་ཅིག་རེ་ལ་
བགྲང་ཡས་སེམས་ཅན་རྣམས། །སྒྲོལ་བའི་མཛད་པས་དུས་ཀུན་འདས་གྱུར་ཀྱང་། །མཛད་པའི་
ཕ་མཐས་ངལ་ནས་འདྲེན་པ་ཀུན། །རྒྱལ་བ་
ཀུན་གྱི་ཐུགས་རྗེ་གཅིག་བསྡུས་ནས། །སྤྱན་རས་གཟིགས་ཞེས་གྲགས་པའི་འོད་བརྒྱ་པ།
བདེ་འགྲོའི་གནས་དང་ངན་འགྲོའི་གནས་དག་ཏུ། །ཐུགས་རྗེའི་ཟླ་བ་ཉག་གཅིག་གསལ་བར་
ཤར། །སྲིད་མཐར་ཞུགས་ནས་སངས་རྒྱས་ཐམས་ཅད་ཀྱི། །མ་ལུས་ཕྲིན་ལས་བསྒྲུབ་ལ་ངལ་
མ་གྱུར། །དེ་ནས་རྣམ་འདྲེན་ཐུབ་པ་ཐམས་ཅད་ཀྱང་། །ངལ་བསོ་ཐོབ་ནས་སྐུ་གསུམ་ཁྲི་ལ་
ངས་ས་
393

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
བསྟི། །སྤྱན་རས་གཟིགས་དབང་མཁྱེན་བརྩེའི་ཕོ་ཉ་ཞིག །ངོ་མཚར་སྒེག་ཆགས་ལྡན་པའི་སྐུར་
བཞེངས་པ། །རྒྱལ་བའི་ཡུམ་གཅིག་ཕྲིན་ལས་དབང་ཕྱུག་ལ། །བདག་བློ་ཡིད་གཉིས་བྲལ་བས་
སྐྱབས་མཆི་ན། །བསྟན་པའི་སྣང་བ་ཕྱོགས་བརྒྱར་གསལ་བ་དང་། །བསྟན་འཛིན་ཉི་མ་རྟག་ཏུ་
འཆར་བ་དང་། །འཇིག་རྟེན་ཕོངས་པ་ཀུན་ལས་གྲོལ་བ་དང་། །འཚེ་དང་འཇིགས་པ་ཀུན་ལས་
སྐྱབ་ཏུ་གསོལ། །གྲུ་འཛིན་ཆོས་ཀྱི་ཕོ་བྲང་མཐོང་བ་དང༌། །འོད་དཔག་མེད་པའི་ཞིང་དུ་སྐྱེ་བ་
དང་། །ཟབ་ཅིང་རྒྱ་ཆེའི་བདུད་རྩིས་འཚོ་བ་དང་། །རྒྱལ་བའི་སྲས་ཀྱི་རྣམ་ཐར་མཐར་ཕྱིན་ཤོག།
མར་གྱུར་འགྲོ་བའི་སྡུག་བསྔལ་བསམ་བྱས་ནས། །གཞན་ཕན་ལྷུན་གྲུབ་རྫོགས་སངས་རྒྱས་བློའི་
།ལྷག་བསམ་དག་པའི་ཐབས་ཤེས་འགྲོས་ཆེན་གྱིས། །ཆོས་ཀྱི་རྒྱལ་པོའི་གོ་འཕང་དེ་ཐོབ་
ཤོག །བདག་དང་ཆོས་ཀྱི་ལམ་དུ་ཆབས་གཅིག་པར། །ལྷན་ཅིག་ཆས་པའི་དོན་མཐུན་སློབ་མའི་
ཚོགས། །བདུད་དང་སྡིག་པའི་གྲོགས་ཀྱིས་མི་གཡོ་ཞིང་། །ཕོངས་དང་འཇིགས་པ་ཀུན་ལས་སྐྱོབས་
མཛོད་ཅིག །ཅེས་འཕགས་མ་སྒྲོལ་མ་ལ་གསོལ་བ་འདེབས་པའི་ཚིག་ལེའུར་བྱས་པ་བྱིན་བརླབས་ཀྱི་
ཆར་འབེབས་ཞེས་བྱ་བ། དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས། གཙང་གཡས་རུའི་སའི་
ཐིག་ལེ་གསེར་མདོག་ཅན་ཞེས་བྱ་བའི་དབེན་གནས་དམ་པར་སྦྱར་བ་ཡིན་ནོ།། །།
ཕྱིར།